Pamokos tema: Ką apie Vilnių pasakoja durys? 
Klausimas: Ar galima skaityti miesto istoriją per jo duris?
Temos BUP: istorinių simbolių, ženklų ir herbų istorija, knygos ir rašto istorija. 
Tikslas:  Ugdyti mokinių gebėjimą pažinti Vilniaus istoriją, kultūros paveldą ir istorines asmenybes, analizuojant miesto duris bei jų simboliką.
Uždaviniai:
1. Atpažinti ir apibūdinti Vilniaus miesto duryse vaizduojamus istorinius simbolius ir asmenybes.
2. Surinkti informaciją apie svarbias Lietuvos istorines asmenybes, susijusias su Vilniaus miesto istorija ir kultūra.
3. Sukurti savo „kalbančių durų“ projektą, atspindintį šiandienos Lietuvos ir Vilniaus vertybes.

Kompetencijos: pažinimo, komunikavimo, kultūrinė, kūrybinė. 
Priemonės: užduočių lapai, simbolių paieška, telefonas fotografavimui.
Vertinimas:  aktyvus dalyvavimas pamokoje, užduočių atlikimas, darbo grupėse eiga, kūrybinės užduoties atlikimas. 
Metodai: pokalbis, tyrinėjimas, stebėjimas, kūrybinė užduotis, darbas grupėse. 

Vieta: Vilniaus universiteto bibliotekos durys (Universiteto g. 5). 

Klasė: 5-6 klasės. 

Veiklos: pokalbis, istorinių asmenybių bei simbolių paieška, kūrybinė užduotis. 

Įtrauktis: pateikiamos skirtingo sudėtingumo užduotys, galimybė pasirinkti atsiskaitymo formą, papildomos užduotys pažengusiems mokiniams, mokytojo pagalba.

	Trukmė
	       Turinys
	Pastabos

	Pamokos dalis: įvadinė

	5 min. 

	Pokalbis. Mokytojas klausia, kaip manote, ar durys gali papasakoti istoriją? Keliami pamokos tikslas ir uždaviniai. Supažindinama su pamokos vertinimo kriterijais, prisimenami susitarimai, kaip elgiamės ir darbuojamės miesto erdvėse. 
Mokytojas supažindina su virtualiu VU bibliotekos turu - https://turas.mb.vu.lt/#!startscene=apzvalga_is_bibliotekos_kiemo

	

	Pamokos dalis: mokymosi veiklos

	1 val. 

	Veikla prie VU bibliotekos durų. Mokiniai ieško ir pasidalina, kiek skirtingų asmenybių ir simbolių pastebi, kokius istorinius veikėjus atpažino? 

Pasirinkę vieną asmenybę, pildo mąstymo žemėlapį. Pažymi, kuris simbolis reiškia mokslą. 

Užduočių lape atsako į klausimus apie pirmąją lietuvišką knygą. 
[image: ]
Mokiniai prieina prie šių durų ir jas atidžiai peržiūri. Mokytojas pabrėžia, jog durys buvo sukurtos siekiant pažymėti Martyno Mažvydo „Katekizmo“, pirmosios lietuviškos knygos 450 metų sukaktį. Mokytojas pasakoja apie kiekvieną jose esantį elementą, o mokiniai turi atspėti, būtent kuris tai duryse esantis elementas.

(Daugiau pav. – žiūrėti pamokos medžiagą).
Centrinis herbas vainike (viršuje, per vidurį) - mokytojas: „Šis ženklas - tarsi durų širdis. Jis vainikuotas karūna ir apsuptas laurų vainiko. Jis reiškia instituciją, kurios 450 metų sukaktį šios durys ir mini.“ Mokiniai suranda universiteto herbą vainike.
Šeši skydeliai su asmenybėmis (viršutinėje eilėje, po tris kiekvienoje pusėje). Kadangi čia nėra jokių užrašų su vardais, mokytojas duoda ne biografinį faktą, o vizualų požymį - mokiniai ieško pagal tai, ką mato, o atsakymą (kas tai) mokytojas pasako po to, kai elementas surastas:
· „Suraskite skydelį, kuriame žmogus vaizduojamas su karūna ant galvos.“
· „Suraskite skydelį, kuriame žmogus dėvi dvasininko/vyskupo apdarus.“
· „Suraskite skydelį, kuriame žmogus laiko skeptrą ar valdžios ženklą.“
· „Suraskite skydelį, kuriame žmogus laiko knygą.“
· „Palyginkite du skydelius, kuriuose abu vyrai dėvi panašius karūnuotus apdarus - kuo jie skiriasi?“.
Katekizmo puslapis ir „Postilės“ atvaizdas. Mokytojas: „Šioje lentelėje iškaltas puslapis iš knygos, parašytos eilėmis, kreipiantis tiesiai į skaitytoją - tarsi knyga pati kalbėtų. Ji buvo išspausdinta 1547 metais.“ Mokiniai suranda: M. Mažvydo „Katekizmo" puslapį (užrašas „KATEKIZMAS" duryse patvirtina atsakymą). Šalia – M. Daukšos „Postilės“ atvaizdas. Mokytojas: „M. Daukša savo „Prakalboje į malonųjį skaitytoją“ pabrėžė, kad gimtoji kalba yra tautos pagrindas“. 
Vilniaus universiteto pastatas. Mokytojas: „Šis pastatas įkurtas 1579 metais ir vadinamas Lietuvos mokslo židiniu." Mokiniai suranda ir patikrina pagal užrašą „LIETUVOS MOKSLO ŽIDINYS". Likus laikui rekomenduojama pasivaikščioti po Vilniaus universiteto kiemelius. 
Karaliaučiaus universiteto pastatas. Mokytojas: „Šis miestas stovi prie upės, ir būtent čia, o ne Vilniuje, buvo išspausdinta pirmoji lietuviška knyga.“ Mokiniai suranda ir patikrina pagal užrašą „LIETUVIŠKOS KNYGOS LOPŠYS".
S. Daukantas ir M. Valančius. Mokytojas: „Vienas šių dviejų vyrų vadinamas Lietuvos istorijos tėvu, nes pirmasis parašė Lietuvos istoriją lietuvių kalba. Kitas vadinamas Lietuvos švietėju.“ Mokiniai patikrina pagal iškaltus vardus.
K. Sirvydas ir K. Donelaitis. Mokytojas: „Vienas jų laikomas pirmuoju lietuvių kalbininku, kitas – grožinės literatūros pradininku.“ Patikrinti pagal iškaltus vardus. Prieina prie VU centrinių rūmų arkadoje stovinčio skulptoriaus Konstantino Bogdano sukurto Donelaičio paminklo. Tai vienas žinomiausių universiteto skulptūrinių akcentų. 
J. Basanavičius, J. Bielinis, V. Kudirka. Mokytojas: „Šie trys vyrai gyveno knygnešystės laikais ir susiję su laikraščiais, pavadintais gamtos šviesos ir muzikinio instrumento vardais.“ „Aušra“ ir „Varpas“, patikrinti pagal užrašus.
V. Biržiška, M. Biržiška, V. Mykolaitis-Putinas. Mokytojas: „Šie trys vyrai vadinami raštijos tyrėjais ir literatais.“ Patikrinti pagal iškaltus vardus.
Spaudos gamybos ir spausdinimo scenos. Mokytojas: „Čia pavaizduoti žmonės, kėlę žodžiui stogą ir knygas, kurios supo lopšius“. Patikrinti pagal užrašus.
Durų rankenos. Mokytojas: „Kaip manote, ką galėtų simbolizuoti šios vingiuotos, žvynuotos rankenos?“ 
Pav. šaltinis - https://senamiesciospalvos.blogspot.com/2012/04/durys-tapusios-paminklu-knygai.html
Atlieka kūrybinę užduotį. Ant balto lapo nupiešia duris ir nurodo, kokius simbolius ir istorines asmenybes pasirinktų duris kurdami apie Vilnių ar Lietuvą šiandien (šią užduotį galima atlikti ir grupėse, ir žodžiu).
Palygina dvi asmenybes, pildo minčių žemėlapį. Pasirinkę vieną asmenybę, parašo 4 – 5 sakinių pasakojimą jos vardu.

Veikla V. Kudirkos aikštėje. Mokiniai apžiūri paminklą V. Kudirkai. Aptaria, ką pavaizduoja paminklas, kokius simbolius pastebi, kodėl šalia yra užrašyti „Tautiškos giesmės“ žodžiai bei ką V. Kudirka davė Lietuvai? Naudodamiesi savo žiniomis arba paminkle iškaltais himno žodžiais, įrašo trūkstamus žodžius. (Žr. pamokos medžiagą). 
	[image: ]


[image: Paminklas Vincui Kudirkai]
Pav. šaltinis - https://www.govilnius.lt/images/5df3c8608ef659833128921d?w=1500&h=1000
Ar buvau atidus ir dėmesingas? Gavę VU bibliotekos durų paveikslėlį, pažymi skirtumus (žr. pamokos medžiagą). 

Paveikslėlis sugeneruotas DI.
	





















































	Pamokos dalis: apibendrinimo ir įsivertinimo

	10 min. 
	Mokytojas užduoda klausimą „Jeigu durys galėtų kalbėti, ką jos papasakotų apie Vilnių, apie Tave?“ Mokiniai pasidalina mintimis, atsako į klausimus, kokius įvykius durys matė, kokias istorines asmenybes sutiko, kokią paslaptį saugo. Grįžtama prie pamokos pradžioje užduoto klausimo – kaip manote, ar gali durys prabilti? – ir mokiniai, remdamiesi tuo, ką pamatė ir išgirdo per pamoką, pasidalina, papildo savo pradinį atsakymą. 

Gauna korteles su įvairiais daiktais: plunksna, pergamentas, spausdinta knyga, laiškas, planšetė, anspaudas, rašalinė, mobilusis telefonas, pieštukas, spausdinimo mašinėlė. Mokiniai pasirenka, ką būtų nešęsis XVI – XVII a. Vilniaus universiteto studentas, pasidalina savo įžvalgomis. 

	



image2.png
Pasirink asmenybe ir uzpildyk
'mqgstymo zemélapj.





image3.png
Pazymek, kurie
simboliai reiskia
mokslq.
plunksna

aitvaras

knyga

lazda





image4.png

0 Palygink dvi asmenybes ir parasyk, kuo ju darbai,
nuopelnai svarbis Lietuvai.

Pasirink vieng istoring asmenybe ir parasyk Jos vardu
pasakojima (- 5 sakiniai).

e Simboliai ir asmenybés, kuriuos atpazinai.





